Першы сюжэт тэлеканала “Белсат” таксама выйшаў з парушэннем стандарту балансу думак, нягледзячы на наяўнасць хвалебнага сінхрона ўдзельніцы прэс-тура, яшчэ чатыры сінхроны двух палітолагаў былі негатыўнымі. Аўтар дазволіў сабе ўласныя ацэнкі ды каментары і парушыў стандарт аддзялення фактаў ад думак: “ Амаль пяць гадзінаў няспыннага маналогу Аляксандра Лукашэнкі на ўсе магчымыя тэмы. Змест залатых думак – збольшага вядомыя. Упакоўка – экспартная”, “Але для расейскіх медыяў, якія штодня твару кіраўніка Беларусі не назіраюць, а гісторыі былой савецкай рэспублікі падрабязна не ведаюць, такія прэс-шоу ідуць “на ўра”. А галоўнаму арганізатару і выканаўцу гэтыя спектаклі даюць яшчэ магчымасць у бяспечны спосаб агучыць пэўныя праблемы ў дачыненнях з Крамлём”.